|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

Motor vehicle

**เมอร์เซเดส-เบนซ์ เอสแอล-คลาส** (อังกฤษ: Mercedes-Benz SL-Class) เป็นชื่อสายการผลิตรถยนต์นั่งประเภทหรูหราสมรรถนะสูง เครื่องยนตร์หน้าลำ ขับเคลื่อนสองล้อท้าย (FMR) 2 ประตู 2 หรือ 4 ที่นั่ง ผลิตโดยบริษัทรถยนต์สัญชาติเยอรมัน เมอร์เซเดส-เบนซ์ ตั้งแต่ปี ค.ศ. 1954 จนถึงปัจจุบัน โดยใช้ชื่อรุ่นว่า "เอสแอล" ซึ่งย่อมาจาก "สปอร์ต น้ำหนักเบา (Sport Leicht)" เอสแอล-คลาส 300เอสแอล เป็นคันแรกของ เมอร์เซเดส-เบนซ์ ที่ใช้ "ประตูปีกนกนางนวล" (Gull-wing door) ซึ่งสามารถเปิดขึ้นลง แทนแบบปกติที่เปิดข้าง ซึ่งเป็นการใช้แค่โฉมแรกในรุ่นนั้นรุ่นเดียว และไม่เคยทำมาอีกเลย จนกระทั่งเมื่อเมอร์เซเดส-เอเอ็มจี ได้ออกรุ่น เอสแอลเอส เอเอ็มจี เมื่อปี ค.ศ. 2010 ก็ได้นำแบบประตูแบบนี้มาใช้อีกครั้งหนึ่ง

ปัจจุบัน เอสแอล-คลาส ได้ออกโฉมต่าง ๆ มาทั้งหมดแล้ว 7 โฉม ดังต่อไปนี้

โฉมแรก (ค.ศ. 1954-1963)
-----------------------

โฉมที่ 1
แบ่งเป็นสองรุ่นคือ "300เอสแอล โรสเตอร์" (300SL roadster) ซึ่งใช้ ประตูปีกนกนางนวลเป็นครั้งแรกในปี ค.ศ. 1957 ส่วน 190เอสแอล (190SL) ซึ่งผลิตออกมาเป็นจำนวนมาก ถึง 25,881 รถคันนี้ได้เริ่มการผลิต ตั้งแต่ปี ค.ศ. 1955 จนถึงปี ค.ศ. 1963 ลักษณะตัวถังแบ่งเป็น 2 ชนิด คือ ชนิดที่เป็นรถหลังคาแข็ง 2 ประตู ซึ่งเป็นประตู ปีกนกนางนวล (กัลวิง) และ ชนิดที่ 2 คือ โรสเตอร์ หลังคาผ้าใบ (Soft top) ในลักษณะประตูปกติ และหลังจากโฉมนี้เป็นต้นไป ประตูแบบกัลวิง ก็จะไม่มีให้เห็นอีกต่อไป ทำให้ โฉมแรกนี้ จึงดูเป็นโฉมที่มูลค่ามากกว่าโฉมไหนๆ ซึ่งปัจจุบัน ก็ได้จัดให้เป็นหนึ่งใน "รถยูโรคลาสสิก" และอยู่ในฐานะรถประมูลอีกด้วย

300เอสแอล กัลวิง ถือเป็นรถที่เร็วที่สุดในโลกในเวลานั้น และยังถือได้ว่าเป็นครั้งแรกที่มีการบัญญัติศัพท์ว่า "ซูเปอร์คาร์" ขึ้น ทำให้ 300เอสแอลกัลวิง ได้รับการยกย่องให้เป็นซูเปอร์คาร์คันแรกของโลก

### รุ่นต่างๆ ของโฉมแรก

* 300SL ("กัลวิง"): ค.ศ. 1954–1957, 3.0 ลิตร I6, กำลัง 215 hp (160 kW)
* 300SL (Roadster): ค.ศ. 1957–1963 3.0 ลิตร I6, กำลัง 225 hp (168 kW)
* 190SL: ค.ศ. 1955–1963, 1.9 ลิตร I4, กำลัง 105 hp (78 kW)

* Mercedes Benz 300 SL (W198)Mercedes Benz 300 SL (W198)
* Mercedes Benz 300 SL Roadster (W198)Mercedes Benz 300 SL Roadster (W198)
* Mercedes Benz 190 SL (W121)Mercedes Benz 190 SL (W121)

โฉมที่สอง (ค.ศ. 1963-1971)
--------------------------

โฉมที่ 2
ต่อจากโฉมแรก เอสแอล-คลาส ก็ได้ใช้ชื่อโฉมใหม่นี้ว่า "230SL" และใช้รหัสว่า "W113" ได้รับการออกแบบโดย นักออกแบบรถชาวฝรั่งเศส Paul Bracq มาพร้อมกับการออกแบบใหม่ เครื่องยนต์ขนาด 2.3 ลิตร 6 สูบ (I6) และเปลี่ยนประตูจาก "กัลวิง" หรือที่เรียกว่า "ประตูปีกนกนางนวล" ไปเป็นรถเปิดประทุนหลังคาผ้าใบ (บางครั้งเรียกเป็นชื่อเล่นว่า Pagoda top) แทนทั้งหมด 

### รุ่นต่างๆ ของโฉมที่ 2

* 230SL: ค.ศ. 1963–1967, 2.3 ลิตร I6, กำลัง 150 hp (112 kW)
* 250SL: ค.ศ. 1966–1968, 2.5 ลิตร I6, กำลัง 150 hp (112 kW)
* 280SL: ค.ศ. 1967–1971, 2.8 ลิตร I6, กำลัง 170 hp (127 kW)

โฉมที่สาม (ค.ศ. 1972-1989)
--------------------------

โฉมที่ 3
โฉมที่สาม นับเป็นโฉมที่เปลี่ยนรูปลักษณ์ด้านนอกอย่างเห็นได้ชัด นอกจากนี้ยังเป็นโฉมที่มีรหัสรโฉมถึง 2 รหัส ได้แก่ R107 หรือ SL ซึ่งเป็นลักษณะรถ 2 ประตู เปิดประทุนด้วยหลังคาผ้าใบ และ C107 หรือ SLC ซึ่งเป็นลักษณะรถ 2 ประตู คูเป้ ผลิตตั้งแต่ปี ค.ศ. 1972 จนถึง ปี ค.ศ. 1989 รวมเป็นจำนวนทั้งสิ้น 300,175 คัน

### รุ่นต่างๆ ของโฉมที่สาม

* 350SL: ค.ศ. 1971–1980, 3.5 ลิตร V8
* 450SL: ค.ศ. 1973–1980, 4.5 ลิตร V8
* 280SL: ค.ศ. 1974–1985, 2.8 ลิตร I6
* 300SL: ค.ศ. 1986–1989 เป็นรุ่นที่ใช้เกียร์ธรรมดา 5 จังหวะ แต่จำหน่ายน้อยมาก
* 380SL: ค.ศ. 1980–1986, 3.8 ลิตร V8
* 500SL: ค.ศ. 1980–1986, 5.0 ลิตร V8
* 420SL: ค.ศ. 1986–1989, 4.2 ลิตร V8
* 500SL: ค.ศ. 1986–1989, 5.0 ลิตร V8
* 560SL: ค.ศ. 1986–1989, 5.6 ลิตร V8

สำหรับรุ่น 560SL จำหน่ายที่สหรัฐอเมริกา แคนาดา ญี่ปุ่น และ ออสเตรเลีย เพียงเท่านั้น แต่ถึงจะเรียก 560SL ก็ยังคง ขนาดเครื่องยนต์ไว้ที่ 5.0 ลิตร เช่นเดียวกับ 500SL เนื่องจากติดที่กฎหมายเกี่ยวกับอัตราปล่อยมลพิษ ในทั้ง 4 ประเทศ

โฉมที่สี่ (1989-2002)
---------------------

โฉมที่ 4
โฉมที่ 4 (ปรับโฉม)
โฉมที่สี่ ใช้รหัสว่า "R129" ได้รับการออกแบบโดย Johann Tomforde และ Bruno Sacco นับเป็นที่ไม่ต่างกับโฉมก่อนหน้านี้มากนัก แต่เป็นโฉมแรกของ เอสแอล-คลาส ที่ได้มีการติตตั้งเครื่องยนต์เสริม เอเอ็มจี (AMG) โฉมนี้ผลิตตั้งแต่ปี ค.ศ. 1989 จนถึงปี ค.ศ. 2002 เป็นจำนวนทั้งสิ้น 213,089 คัน โดยทางบริษัท ธนบุรีประกอบรถยนต์ จำกัด เคาะราคาป้ายแดงที่ 6,950,000 บาท Mercedes-Benz SL (R129) เป็นรถสปอร์ตเปิดประทุนที่มีหลังคาผ้าใบสามารถควบคุมการปิด-เปิดด้วยระบบไฟฟ้า (automated (electro-hydraulic), fabric convertible roof) อย่างง่ายดายและมีหลังคาแข็ง (Detachable hardtop) ที่สามารถถอดเข้า-ถอดออกได้ตามใจปรารถนา

### รุ่นต่างๆ ของโฉมที่สี่

ด้านท้ายของ เอสแอล600
1995–1998 Mercedes-Benz SL 60 AMG
1999 Mercedes-Benz SL 73 AMG
Silver Arrow Edition

| รุ่น | โครงรถยนต์ | เครื่องยนต์ | รุ่นและชนิดเครื่องยนต์ | ปีที่ผลิต | ปีที่ยุติการผลิต |
| --- | --- | --- | --- | --- | --- |
| SL280 | 129.058 | 104.943 | 2.8 L *M104* 24-valve DOHC I6 | 1993 | 1997 |
| SL280 | 129.059 | 112.925 | 2.8 L *M112* 18-valve SOHC V6 | 1998 | 200 |
| 300SL-24 | 129.061 | 104.981 | 3.0 L *M104* 24-valve DOHC I6 | 1990 | 1993 |
| SL320 | 129.063 | 104.991 | 3.2 L *M104* 24-valve DOHC I6 | 1994 | 1998 |
| SL320 | 129.064 | 112.943 | 3.2 L *M112* 18-valve SOHC V6 | 1998 | 2002 |
| 500SL | 129.066 | 119.960 | 5.0 L *M119* 32-valve DOHC V8 | 1990 | 1992 |
| 500SL | 129.067 | 119.972 |  | 1993 |
| SL500 | 129.067 | 119.972 | 1994 | 1995 |
| SL500 | 129.067 | 119.982 | 1996 | 1998 |
| SL500 | 129.068 | 113.961 | 5.0 L *M113* 24-valve SOHC V8 | 1999 | 2002 |
| 600SL | 129.076 | 120.981 | 6.0 L *M120* 48-valve DOHC V12 | 1993 | 1993 |
| SL600 | 129.076 | 120.981 | 1994 | 1995 |
| SL600 | 129.076 | 120.983 | 1996 | 2002 |
| SL60/70/73 AMG | 129.076 | 120.983/297 | 6.0 L *M120* 48-valve DOHC V127.1/7.3 L *M297* 48-valve DOHC V12 | 1993 | 2001 |

โฉมที่ห้า (2001-2011)
---------------------

โฉมที่ 5
โฉมที่ 5 เอสแอล ได้ใช้ชื่อรหัสว่า "R230" เปิดตัวครั้งแรกที่งาน แฟรงเฟิร์ตมอเตอร์โชว์ ปี ค.ศ. 2002 ได้รับการออกแบบโดย Steve Mattin และ Bruno Sacco ในปี ค.ศ. 1997 เอสแอล โฉมที่ 5 นับเป็นโฉมที่มีการปรับเปลี่ยนเกือบๆทุกด้าน ที่เห็นได้ชัดที่สุดคือตัวถัง การใช้หลังคาแบบฮาร์ดท็อป (Hardtop) หรือสไตล์คูเป้ ทั้งหมด รวมถึงเครื่องยนต์ขนาด 5.4 ลิตร V8 ซึ่งได้ติดตั้ง เอเอ็มจี เสริมเข้าไปด้วย โดยชื่อว่า "SL55 AMG" ส่วนเครื่องยนต์ V12 ใช้กับรุ่น "SL600" นอกจากนี้ยังมีรุ่นจำกัดจำนวน อย่าง เอสแอล65 เอเอ็มจี (SL65 AMG) ส่วน เอสแอล350 (SL350) จำหน่ายบางประเทศเท่านั้น จนในปี ค.ศ. 2008 เอสแอล โฉมที่ 5 ก็ได้ยุติการผลิตลง

### รุ่นต่างๆ ของโฉมที่ห้า

| รุ่น | ปี | ชนิดเครื่องยนต์ | กำลัง | แรงบิด |
| --- | --- | --- | --- | --- |
| SL 350 | 2006–2008 | 3,498 cubic centimetres (3.5 L; 213.5 cu in) V6 (M272) | 272 PS (200 kW; 268 hp)@6000 | 350 N·m (260 lb·ft) @2400–5000 |
| SL 500, SL 550 | 2006–2008 | 5,461 cubic centimetres (5.5 L; 333.3 cu in) V8 (M273) | 388 PS (285 kW; 383 hp)@6000 | 530 N·m (390 lb·ft) @2800–4800 |
| SL 55 AMG | 2006–2008 | 5,439 cubic centimetres (5.4 L; 331.9 cu in) V8 supercharged (M113) | 517 PS (380 kW; 510 hp)@6100 | 720 N·m (530 lb·ft) @2600–4000 |
| SL 600 | 2006–2008 | 5,513 cubic centimetres (5.5 L; 336.4 cu in) V12 BiTurbo (M275) | 517 PS (380 kW; 510 hp)@5000 | 830 N·m (610 lb·ft) @1900–3500 |
| SL 63 AMG | 2008–2011 | 6,208 cubic centimetres (6.2 L; 378.8 cu in) V8 (M156 AMG) | 525 PS (386 kW; 518 hp) @ 6800 | 630 N⋅m (465 lbf⋅ft) @ 5250 |
| SL 65 AMG | 2004–2011 | 5,980 cubic centimetres (6.0 L; 365 cu in) V12 BiTurbo (M275 AMG) | 612 PS (450 kW; 604 hp)@4800–5100 | 1,000 N·m (740 lb·ft) @2000–4000 |
| SL 65 AMG Black Series | 2008–2011 | 5,980 cubic centimetres (6.0 L; 365 cu in) V12 BiTurbo (M275 AMG) | 670 PS (493 kW; 661 hp) @ 5400 | 1,000 N·m (740 lb·ft) @2000–4000 |

### ปรับโฉม (2008-2012)

โฉมที่ 5 (ปรับโฉม)
เป็นปรับโฉม (facelift) เปิดตัวในปี 2008 ในรูปลักษณ์ใหม่ ที่เห็นได้ชัดคือ ไฟหน้าที่เปลี่ยนเป็นรูปทรงตัว L แทนไฟหน้าทรงเดิมที่เป็น วงกลม 2 วงซ้อนกัน มีออปชั่น "Intelligent Light System" เพิ่มเข้ามาด้วย และมี SL63 AMG เข้ามาแทนที่ SL55 AMG ในโฉมเดิม

Mercedes-Benz SL 65 AMG Black Series (คูเป้ตัวเดียวของ SL รุ่นที่ 5)

โฉมที่หก (2012-2020)
--------------------

โฉมที่ 6
เปิดตัวครั้งแรกที่งาน นอร์ท อเมริกัน อินเตอร์เนชั่นแนล โชว์ ในเดือนมกราคม ปี ค.ศ. 2012 ใช้รหัสใหม่ว่า "R231" เป็นครั้งแรกที่ใช้ชิ้นส่วน ส่วนใหญ่มาจากอะลูมิเนียม เป็นครั้งแรกของเมอร์เซเดส ที่ใช้เครื่องยนต์ขนาด 4.6 ลิตร V8 กับกำลังสูงสุดที่ 435 hp (324 kW) เป็นโฉมแรกในรอบ 10 กว่าปีที่ผ่านมา ที่มีรุ่นเปิดประทุน นอกจากนี้ เอสแอล ตัวนี้ยังมีน้ำหนักกว่ารุ่นก่อนหน้านี้ถึง 140 กิโลกรัม (ราวๆ 308 lbs)

### ระบบเกียร์

| รุ่น | ปี | ประเภท |
| --- | --- | --- |
| SL 350 BlueEFFICIENCY | 2012–2014 | เกียร์อัตโนมัติ 7 จังหวะ (7G-Tronic Plus) |
| SL 400 BlueEFFICIENCY | 2014–2020 | เกียร์อัตโนมัติ 7 จังหวะ (7G-Tronic Plus) |
| SL 450 BlueEFFICIENCY | 2017–2020 | เกียร์อัตโนมัติ 9 จังหวะ (9G-Tronic Plus) |
| SL 500 BlueEFFICIENCY(SL550) | 2012–2020 | เกียร์อัตโนมัติ 7 จังหวะ (7G-Tronic Plus; 2012-2015)เกียร์อัตโนมัติ 9 จังหวะ (9G-Tronic Plus; 2016-2020) |
| SL 63 AMG | 2012–2019 | 7 จังหวะ (AMG SPEEDSHIFT MCT) |
| SL 65 AMG | 2012–2018 | เกียร์อัตโนมัติ 7 จังหวะ (AMG SPEEDSHIFT PLUS) |

### เครื่องยนต์

| รุ่น | ปี | ชนิดเครื่องยนต์ | กำลัง&แรงบิด |
| --- | --- | --- | --- |
| SL 350 BlueEFFICIENCY | 2012–2014 | 3,498 cc (213.5 cu in) V6 (M 276 DE 35) | 306 PS (225 kW; 302 hp)@6500, 370 N·m (273 lbf·ft)@3500-5250 |
| SL 500 BlueEFFICIENCY | 2012–2020 | 4,663 cc (284.6 cu in) V8 Biturbo (M 278 DE 46 AL) | 435 PS (320 kW; 429 hp)@5250, 700 N·m (516 lbf·ft)@1800-3500 |
| SL 63 AMG | 2012–2019 | 5,461 cc (333.3 cu in) V8 twin turbo (M 157 DE 55 AL) | 537 PS (395 kW; 530 hp)@5500, 800 N·m (590 lbf·ft)@2000–4500 (2012–2014)AMG Performance Package: 564 PS (415 kW; 556 hp)@5500, 900 N·m (664 lbf·ft)@2250–3750585 PS (430 kW; 577 hp) at 5,500, 900 N⋅m (664 lbf⋅ft) at 2,250–3,750 (2015–2019) |
| SL 65 AMG | 2012–2018 | 5,980 cc (365 cu in) V12 twin turbo (M 279 E 60 AL) | 630 PS (463 kW; 621 hp)@4800–5400, 1,000 N·m (738 lbf·ft)@2300–4300 (จำกัดจำนวน) |
| SL 400 | 2014–2020 | 3,000 cc (183 cu in) 24V V6 biturbo (M276 DELA 30 AL Biturbo) | 329 hp (245 kW; 334 PS) at 5,250–6,000, 354 lb⋅ft (480 N⋅m) at 1,600–4,000 0–100 km/h 5.1sec |
| SL 450 | 2017–2020 | 3,000 cc (183 cu in) 24V V6 biturbo (M276 DELA 30 AL Biturbo) | 367 PS (270 kW; 362 bhp) at 5,500-6,000, 369 lb⋅ft (500 N⋅m) at 2,000–4,200 0–100 km/h 4.9sec |

### ปรับโฉมใหม่ (2016–2020)

SL550 โฉมที่ 6 รุ่นปรับโฉม (Japan)
โฉมที่ 6 รุ่นปรับโฉม ปี 2019
ปรับโฉมใหม่กับรุ่นปี 2016 และ 2017 เปิดตัวครั้งแรกที่งาน นอร์ท อเมริกัน อินเตอร์เนชั่นแนล โชว์ ช่วงต้นปี 2016 ใน California, พร้อมเปิดตัว SL400 (renamed SL450 in the US) มีเครื่องยนต์ 3.0 ลิตร 362 hp (367 PS) เทอร์โบคู่ V6 และเกียร์อัตโนมัติ 9-speed Mercedes-Benz 9G-Tronic PLUS.

โฉมที่เจ็ด (2022-ปัจจุบัน)
--------------------------

Motor vehicle

Rear view
ในเดือนกรกฎาคม ค่ายดาวสามแฉกได้ปล่อยภาพ Teaser ห้องโดยสารของ Mercedes-Benz SL หรือ ที่จะเปลี่ยนชื่อเป็น Mercedes-AMG SL ล่าสุด มีภาพหลุดด้านหน้าของรถยนต์คันจริงมาให้ชมกันแล้ว ซึ่งดูเหมือนงานจัดแสดงแบบปิด ก่อนถึงกำหนดการเปิดตัวที่มีกระแสว่า อาจจัดขึ้นในวันที่ 20 ตุลาคมนี้

ถึงภาพจะไม่ชัดเท่าใดนัก แต่ก็เผยให้เห็นว่า Mercedes-AMG SL มีไฟหน้าคล้าย AMG GT และมีสันช่องดักลมกันชนหน้าสีดำตัดสีตัวถัง ล้อเป็นลาย 8 ก้านคู่ดีไซน์ใหม่ใหญ่เต็มซุ้ม และดูเหมือนว่าจะเป็นน็อตล้อล็อกกลางด้วย มีจุดน่าสนใจว่าบริษัทเลือกใช้สีแดงสด แทนที่จะเป็นโทนสีเทาตามที่ MB นิยมใช้ในการเปิดตัวรถยนต์รุ่นใหม่ นำไปสู่การวิเคราะห์ที่ว่า บริษัทต้องการเสริมภาพลักษณ์สปอร์ตให้มากขึ้น

  

ส่วนกระจังหน้าคาดว่าจะเป็นแบบ Panamericana แบบซี่ตั้งถี่เหมือนของ AMG GT เนื่องจากมีภาพ Spyshot ของรถยนต์ทดสอบก่อนหน้านี้ ห้องโดยสารยังไม่มีภาพชุดใหม่มาด้วย แต่ยืนยันจากภาพ Teaser ได้ว่าดีไซน์จะผสานโลก analog เข้ากับ digital มาพร้อมเบาะแบบ 2+2 ที่นั่ง เสริมด้วยหน้าจอแสดงผลขนาด 12.3 และ 11.9 นิ้ว ส่วนขุมพลังยังไม่แน่ชัดเช่นกัน แต่อาจมีเครื่องยนต์เบนซินให้เลือกดังนี้

* แบบ 6 สูบแถวเรียง 3.0 ลิตร เทอร์โบ Mild Hybrid กำลังสูงสุด 429 แรงม้า
* แบบ V8 4.0 ลิตร เทอร์โบคู่ กำลังสูงสุดราว 600 แรงม้า
* ขุมพลังของ Plug-in Hybrid จาก AMG GT 63 S E Performance กำลังสูงสุด 843 แรงม้า

วันที่ 28 ตุลาคม 2021 DAIMLER ได้เปิดตัวรถยนต์สปอร์ตเปิดประทุน Mercedes-AMG SL-Class ในฐานะตัวแทนของ Mercedes-Benz SL-Class R231 ที่ทำตลาดมาตั้งแต่เดือนมีนาคม 2011 อีกทั้งยังเป็นครั้งแรกที่ SL-Class ถูกนำไปไว้ภายใต้แบรนด์ Mercedes-AMG โดยมีความสปอร์ตเข้ามาผสมกับความหรูหรามากขึ้น

การเผยโฉมของ Mercedes-AMG SL-Class ในครั้งนี้ นับเป็นการสืบทอดตำนานของรถสปอร์ต Mercedes-Benz ที่เริ่มต้นจาก Mercedes-Benz 300SL ในปี 1954 โดย SL นั้นย่อมาจากคำในภาษาเยอรมันว่า Sport Leicht ที่แปลได้ว่า รถสปอร์ตน้ำหนักเบา รถ Mercedes-Benz SL ในรุ่นถัด ๆ มามีน้ำหนักที่มากขึ้น ให้ความสำคัญกับความหรูหรามากขึ้น จนกลายมาเป็นตัวเลือกหลัก ๆ ของบรรดาเศรษฐีที่อยากได้รถยนต์สปอร์ตที่มีความสะดวกสบาย เรียกได้ว่า SL เป็นหนึ่งในไอค่อนของแบรนด์ Mercedes-Benz เลยทีเดียว

ภายในห้องโดยสารของ Mercedes-AMG SL-Class มีความโดดเด่นอยู่ไม่น้อย โดยได้รับแรงบันดาลใจจากรถต้นตระกูลอย่าง 300SL มีการติดตั้งเบาะนั่งแบบ 2 + 2 ซึ่งเคยใช้ครั้งสุดท้ายในรุ่น R129 ที่เลิกผลิตไปในปี 2000

ธีมการออกแบบนั้น เป็นการผสมผสานความเป็นอนาล็อก เข้ากับความเป็นดิจิตอล หรือ "Hyperanalogue" นอกเหนือจากคุณภาพของวัสดุที่คัดเลือกมาเป็นอย่างดี ยังมีเทคโนโลยีดิจิตอลต่างๆ ที่ทันสมัยเข้ามารวมเป็นแพ็คเกจ

ระบบ Infotainment ของ Mercedes-AMG SL-Class เป็นแบบ MBUX Multimedia เจเนอเรชั่นที่ 2 โดยชุดมาตรวัดเป็นแบบ LCD ความละเอียดสูง ขนาด 12.3 ริ้ว ที่ได้รับแรงบันดาลใจจากมาตรวัดบนเครื่องบิน ในขณะที่หน้าจอกลางนั้นมีขนาด 11.9 นิ้ว โดยสามารถปรับองศาของหน้าจอเพื่อลดการสะท้อนขณะเปิดหลังคาได้ อีกทั้งยังปรับโหมดการแสดงผลได้ถึง 5 โหมด ตามความต้องการ ประกอบด้วย Classic, Sport, SuperSport, Track Pace และ Discreet

มีจุดเด่นพิเศษอยู่ที่ฟังก์ชัน AMG Track Pace ซึ่งติดตั้งมาให้เป็นอุปกรณ์มาตรฐานของ AMG SL63 และเป็นอุปกรณ์ทางเลือกเสริมสำหรับ AMG SL55 ซึ่งรวมอยู่ในระบบของ MBUX อันเป็นฟังก์ชันที่สามารถเก็บข้อมูลการขับขี่ของรถได้ถึง 80 อย่าง ไม่ว่าจะเป็น ความเร็ว อัตราเร่ง องศาพวงมาลัย ฯลฯ รวมไปถึงการจับเวลาต่อรอบสำหรับการลงสนาม ฟังก์ชันนี้สามารถแสดงผลผ่านหน้าจอ โดยที่คนขับสามารถเลือกค่าที่ต้องการดูได้ และถ้าหากเลือกออปชั่น Dash Cam ก็จะสามารถบันทึกภาพการขับขี่ โดยแสดงผลข้อมูลนี้ในวีดีโอได้ด้วย

ระบบ MBUX นั้น ยังมาพร้อมกับฟังก์ชันของระบบนำทางหลายอย่าง ไม่ว่าจะเป็น Live Traffic การรายงานสภาพการจราจร อีกทั้งยังมีการเชื่อมต่อกับระบบ what3words ที่ซึ่งทุก 3 ตารางเมตรบนโลกนี้ ถูกตั้งที่อยู่ใต้คำ 3 คำ ทำให้แม้จะไม่มีที่อยู่แบบปกติก็สามารถตั้งค่าระบบนำทางได้ อีกทั้งระบบ MBUX ยังมาพร้อมกับระบบ Voice Assistant ที่สามารถสั่งการผ่านเสียงด้วยประโยคง่าย ๆ ได้ทันที เหมือนกับระบบ Voice Assistant ของโทรศัพท์มือถือ

เครื่องยนต์และระบบส่งกำลัง

**AMG SL 55**

เครื่องยนต์รหัส M177 เบนซิน 8 สูบ V ขนาด 4.0 ลิตร 3,982 ซีซี กระบอกสูบ x ระยะช่วงชัก : 83.0 x 92.0 มิลลิเมตร อัตราส่วนกำลังอัด 8.6 : 1 พ่วงเทอร์โบชาร์จเจอร์คู่ Bi-Turbocharged กำลังสูงสุด 476 แรงม้า (PS) ที่ 5,500-6,500 รอบ/นาที แรงบิดสูงสุด 700 นิวตันเมตร ที่ 2,250-4,500 รอบ/นาที

ตัวเลขสมรรถนะเคลมจากโรงงาน

อัตราเร่ง 0 – 100 กิโลเมตร/ชั่วโมง ทำได้ใน 3.9 วินาที
ความเร็วสูงสุด 295 กิโลเมตร/ชั่วโมง

**AMG SL 63**

เครื่องยนต์รหัส M177 เบนซิน 8 สูบ V ขนาด 4.0 ลิตร 3,982 ซีซี กระบอกสูบ x ระยะช่วงชัก : 83.0 x 92.0 มิลลิเมตร อัตราส่วนกำลังอัด 8.6 : 1 พ่วงเทอร์โบชาร์จเจอร์คู่ Bi-Turbocharged กำลังสูงสุด 585 แรงม้า (PS) ที่ 5,500-6,500 รอบ/นาที แรงบิดสูงสุด 800 นิวตันเมตร ที่ 2,500-5,000 รอบ/นาที

ตัวเลขสมรรถนะเคลมจากโรงงาน

อัตราเร่ง 0 – 100 กิโลเมตร/ชั่วโมง ทำได้ใน 3.6 วินาที
ความเร็วสูงสุด 315 กิโลเมตร/ชั่วโมง
ความแตกต่างของสองรุ่นนั้น อยู่ที่การปรับตั้งค่า ECU โดยมีปริมาณ Boost เป็นความแตกต่างหลัก

ทั้งสองรุ่นจับคู่กับเกียร์อัตโนมัติ 9 จังหวะ AMG SPEEDSHIFT MCT 9G พร้อมระบบขับเคลื่อน 4 ล้อ 4MATIC+ ที่สามารถส่งกำลังไปยังล้อต่าง ๆ ได้แบบ Variable นี่เป็นครั้งแรกใน Mercedes SL ที่ใช้ระบบขับเคลื่อน 4 ล้อ

อนาคตจะมีเครื่องยนต์มาเสริมทัพอีก 2 ชนิด โดยหนึ่งในนั้นจะเป็นแบบ **E Performance Hybrid (PHEV)**

มีรายงานว่าค่ายดาวสามแฉกอาจเปิดตัว Mercedes-AMG SL 43 โดยนำเครื่องยนต์เบนซิน แบบ 4 สูบ ขนาด 2.0 ลิตร เทอร์โบ แบบเดียวที่ใช้ใน A45 S และ CLA 45 S มาเป็นพื้นฐานแล้วเสริมด้วยระบบ Mild Hybrid พร้อม E-Turbo ส่วนพละกำลังอาจอยู่ในระดับ 385 แรงม้า อีกทั้งยังอาจมีเวอร์ชั่น Plug-in Hybrid ตามมาด้วย แต่ยังไม่มีรายละเอียดในขณะนี้

Mercedes-AMG SL รุ่นล่าสุด รหัสตัวถัง R232 ที่สร้างขึ้นบนพื้นตัวถังที่ออกแบบมาโดยเฉพาะจาก Mercedes-AMG เปิดตัวเมื่อ วันที่ 28 ตุลาคม 2021 พร้อมรหัส AMG SL 55 และ AMG SL 63 4MATIC+ ที่มาพร้อมเครื่องยนต์รหัส M177 ทั้งคู่ แต่มีความแรงแตกต่างกัน ได้แก่ 476 แรงม้า (PS) ที่ แรงบิดสูงสุด 700 นิวตันเมตร อัตราเร่ง 0 – 100 กิโลเมตร/ชั่วโมง ทำได้ใน 3.9 วินาที ความเร็วสูงสุด 295 กิโลเมตร/ชั่วโมง และ 585 แรงม้า (PS) แรงบิดสูงสุด 800 นิวตันเมตร อัตราเร่ง 0 – 100 กิโลเมตร/ชั่วโมง ทำได้ใน 3.6 วินาที ความเร็วสูงสุด 315 กิโลเมตร/ชั่วโมง ตามลำดับ ทั้งสองรุ่นจับคู่กับเกียร์อัตโนมัติ 9 จังหวะ AMG SPEEDSHIFT MCT 9G พร้อมระบบขับเคลื่อน 4 ล้อ 4MATIC+ เป็นครั้งแรกของตระกูล SL

ต่อมามีข่าวลือว่า Mercedes-AMG เตรียมเปิดตัวรุ่นเครื่องยนต์ 4 สูบ ที่มีกำลังน้อยกว่า จนกระทั่งกลายมาเป็นรหัส AMG SL 43 ที่เป็นการใช้เครื่องยนต์ 4 สูบ ครั้งแรกในตระกูล SL เป็นการต่อยอดเครื่องยนต์จาก AMG 45 รุ่นขับเคลื่อนล้อหน้า แต่นำมาปรับปรุงใส่เทคโนโลยีเพิ่มเติม เช่น ระบบ Mild hybrid 48V ที่ทำหน้าที่ขับเคลื่อน Starter generator (RSG) และ Turbocharger ที่ทำงานด้วยไฟฟ้า

**AMG SL 43**

เครื่องยนต์รหัส M139 เบนซิน 4 สูบเรียง วางตามยาว ขนาด 2.0 ลิตร 1,991 ซีซี กระบอกสูบ x ระยะช่วงชัก : 83.0 x 92.0 มิลลิเมตร จ่ายเชื้อเพลิงด้วยหัวฉีดอีเล็กโทรนิคส์แบบผสมผสานระหว่าง ฉีดตรงสู่ห้องเผาไหม้และฉีดก่อนเข้าห้องเผาไหม้ที่ท่อร่วมไอดี อัตราส่วนกำลังอัด 10.0 : 1 พ่วงเทอร์โบชาร์จเจอร์แบบไฟฟ้าและมอเตอร์สตาร์ท 48V กำลังสูงสุด 381 แรงม้า (PS) ที่ 6,500 รอบ/นาที แรงบิดสูงสุด 480 นิวตันเมตร ที่ 3,250-5,000 รอบ/นาที พ่วงมอเตอร์ไฟฟ้า 48V ให้กำลังสูงสุดชั่วขณะ 14 แรงม้า (PS)

จับคู่กับเกียร์อัตโนมัติ 9 จังหวะ AMG SPEEDSHIFT MCT (Multi-Clutch Transmission) 9G พร้อมระบบขับเคลื่อน 2 ล้อหลัง

โหมดการขับขี่ทั้งหมด 5 รูปแบบ "Slippery", "Comfort", "Sport", "Sport +" and "Individual" โดยจะมีโหมด "RACE" สำหรับ AMG DYNAMIC PLUS Package

ตัวเลขสมรรถนะเคลมจากโรงงาน

อัตราเร่ง 0 – 100 กิโลเมตร/ชั่วโมง ทำได้ใน 4.9 วินาที
ความเร็วสูงสุด 275 กิโลเมตร/ชั่วโมง

### เปิดตัวในประเทศไทย

ล่าสุด Mercedes-Benz ประเทศไทย เตรียมเปิดตัว All NEW Mercedes-AMG SL-Class ในเดือน ธันวาคม 2022 นี้ ! ที่งาน Motor Expo ระหว่างวันที่ 1-12 ธันวาคม 2565 @ Challenger Hall 1-3 เมืองทองธานี โดยคาดว่าจะมาด้วยรหัส SL 43 ขับเคลื่อนล้อหลัง

Mercedes-Benz ประเทศไทย เตรียมเปิดตัว All NEW Mercedes-AMG SL-Class ในเดือน ธันวาคม 2022 นี้ ! ที่งาน Motor Expo ระหว่างวันที่ 1-12 ธันวาคม 2565 @ Challenger Hall 1-3 เมืองทองธานี ในราคาเริ่มต้น 11,700,000 บาท (CBU 'Made in Bremen' ผลิตจากโรงงาน Mercedes-Benz Group AG, Bremen Plant ประเทศ เยอรมนี)

ยอดจำหน่าย
----------

| ตารางปี | ยอดจำหน่ายในสหรัฐ |
| --- | --- |
| 2001 | 4,217 |
| 2002 | 13,717 |
| 2003 | 13,318 |
| 2004 | 12,885 |
| 2005 | 10,080 |
| 2006 | 8,462 |
| 2007 | 6,126 |
| 2008 | 5,464 |
| 2009 | 4,025 |
| 2010 | 1,449 |
| 2011 | 4,899 |

ดูเพิ่ม
-------

* เมอร์เซเดส-เบนซ์
* เมอร์เซเดส-เบนซ์ เอสแอลเค-คลาส
* เมอร์เซเดส-เบนซ์ เอสแอลเอส-คลาส

อ้างอิง
-------

1. ↑  Werner Oswald: *Deutsche Autos 1945-1990*, vol.5. Motorbuch Verlag, Stuttgart 2001, ISBN 3-613-02131-5, p. 52.
2. ↑  Werner Oswald: *Deutsche Autos 1945–1990*, vol.5. Motorbuch Verlag, Stuttgart 2001, ISBN 3-613-02131-5, p. 165.
3. ↑  Auto Katalog, 2003 edition, p. 312. **Note: Figures for 2001 are for calendar year and include early R230 production. Actual Grand Total for R129 probably around 203.000 units**.
4. ↑  "New Mercedes SL: Topgear.com". BBC Worldwide-Topgear.com. คลังข้อมูลเก่าเก็บจากแหล่งเดิมเมื่อ 2012-01-09. สืบค้นเมื่อ 2011-12-18.
5. ↑  "All NEW Mercedes-AMG SL-Class คาดเตรียมเปิดตัวเดือน ตุลาคม 2021 นี้ !". *Headlight Magazine*. 2 ตุลาคม 2564. สืบค้นเมื่อ 2 ตุลาคม 2564. `{{cite web}}`: ตรวจสอบค่าวันที่ใน: `|access-date=` และ `|date=` (help)CS1 maint: url-status (ลิงก์)
6. ↑  "ราคาอย่างเป็นทางการ Mercedes-AMG SL 43 : เริ่มต้น 11,700,000 บาท (นำเข้า CBU) !". *Headlight Magazine*. 14 พฤศจิกายน 2565. สืบค้นเมื่อ 14 พฤศจิกายน 2022. `{{cite web}}`: ตรวจสอบค่าวันที่ใน: `|date=` (help)CS1 maint: url-status (ลิงก์)
7. ↑  "Mercedes-Benz USA Records Highest Sales in Its History. - Free Online Library". Thefreelibrary.com. 2003-01-03. คลังข้อมูลเก่าเก็บจากแหล่งเดิมเมื่อ 2013-06-27. สืบค้นเมื่อ 2011-02-11.
8. ↑  "2004 Highest Year on Record for Mercedes-Benz USA". Theautochannel.com. สืบค้นเมื่อ 2010-03-21.
9. ↑  "Mercedes-Benz Rings in the New Year with Record 2006 Sales". Theautochannel.com. สืบค้นเมื่อ 2010-03-21.
10. ↑  "Mercedes-Benz USA's Sales Drop 32.1 Percent In December 2008 | eMercedesBenz - The Unofficial Mercedes-Benz Weblog". eMercedesBenz. 2009-01-05. คลังข้อมูลเก่าเก็บจากแหล่งเดิมเมื่อ 2013-06-27. สืบค้นเมื่อ 2010-03-21.
11. ↑  "Highest Sales Month for the Year at 21,469 Brings Mercedes-Benz to an 18 Percent Increase for 2010". New Jersey: Prnewswire.com. 2011-01-04. สืบค้นเมื่อ 2011-02-11.
12. ↑  "Mercedes Sales 2011 Best on Record! Strong December Sales Report Caps off 2011 with 264,460 Vehicles Sold". daveknowscars.com. 2012-01-09. คลังข้อมูลเก่าเก็บจากแหล่งเดิมเมื่อ 2013-06-27. สืบค้นเมื่อ 2013-11-09.